Ich výsadba by sa mala začať na jeseň tohto roka. Borovice, duby, hraby, lipy či javory vyrastú na uliciach Kráľovská a Nitrianska. Skrášlia tiež Hollého ulicu a vnútroblok na Novomeského ulici.
"Mesto si dalo vypracovať realizačný projekt výsadby stromov, ktorý obsahuje lokality a fotografické snímky miest, kde by tieto dreviny mali byť vysadené. Do Šale sa už prišli pozrieť pracovníci zo Slovenskej agentúry životného prostredia (SAŽP) a projekt výsadby podporili," uviedla Erika Kollerová z Mestského úradu v Šali.
Ako doplnila, výsadba nových stromov bude financovaná z operačného programu Kvalita životného prostredia. Maximálna výška podpory je 16 500 eur. "Výber dodávateľa na výsadbu a dodanie stromov je pod záštitou SAŽP," dodala Kollerová.